tartuNLP/wikipedia-smugri-20251201 huggingface dataset:
Miekkailu kesäolympialaisissa 1952 – naisten floretti

Helsingin olympiakisojen naisten florettimiekkailuun osallistui 37 urheilijaa edustaen 15 kansallisuutta. Kilpailupäivät olivat 26.–27. heinäkuuta. 
1. kierros.
Jokaisesta erästä neljä parasta jatkoon. Tasatilanteessa uusittiin, jos kyseessä oli jatkoon pääsy, muutoin paremmaksi katsotaan ensisijaisesti kilpailija, jolla on vähemmän vastaanotettuja pistoja. Erissä oteltiin tarvittaessa jokainen jokaista vastaan, ellei jatkoon menijät varmistuneet jo aikaisemmin. Naiset ottelivat neljästä osumasta.
1. erä
2. erä
3. erä
4. erä
5. erä
6. erä
2. kierros.
Jokaisesta erästä neljä parasta välieriin.
1. erä
2. erä
3. erä
4. erä
Välierät.
Molemmista eristä neljä parasta loppukilpailuun.
1. erä
2. erä
Näyttöön perustuva lääketiede

Näyttöön perustuva lääketiede (engl. "evidence-based medicine", EBM) on ajankohtaisen, parhaan näytön tunnollista, selkeää ja harkittua käyttöä yksittäisten potilaiden hoitopäätöksien tekoon. Näyttöön perustuvan lääketieteen käytäntö tarkoittaa kliinisen asiantuntemuksen ja parhaan käytettävissä olevan, systemaattisen tutkimuksen tuottaman näytön yhdistämistä.
Suomalaisen Lääkäriseuran Duodecimin Käypä hoito -suositukset noudattavat näyttöön perustuvaa lääketiedettä.
Sähkörauskukalat

Sähkörauskukalat (Torpediniformes) on rustokaloihin kuuluva lahko. Lahkon lajit ovat tunnettuja niiden sähköelimistä, joita ne käyttävät saaliin tainnuttamiseen ja puolustautumiseen.
Taksonomia.
Varhaisimmat sähkörauskukaloihin kuuluvat fossiilit on ajoitettu eoseenikaudelle. Nykyään lahkon kuuluvien lajien määrä vaihtelee lähteittäin 59–69 välillä. Lahko voidaan jakaa kahteen yläheimoon Narcinoidea ja Torpedininoidea. Sähkörauskukalojen heimojako on muuttunut 1900-luvun aikana. Aikaisemmin kaikki lajit luettiin kuuluvaksi sähkörauskujen heimoon (Torpedinidae). Nykyään heimoja katsotaan olevan useimmiten kaksi, sähkörauskut ja pyörösähkörauskut (Narcinidae). Toisinaan omiksi heimoikseen katsotaan myös töppörauskut (Hypnidae) ja torkkurauskut (Narkidae).
Tyypillisiä piirteitä.
Sähkörauskukalojen ruumis on muodoltaan pyöreä ja paksuhko. Leveissä rintaevissä niillä on sähköelimiä, jotka voivat aiheuttaa 8–220 voltin sähköiskun. Näitä elimiä lajit käyttävät saaliinsa tainnuttamiseen ja puolustautumiseen. Silmät ovat lahkon lajeilla pienet ja eräät niistä ovat sokeita. Lajista riippuen selkäeviä ei ole tai niitä on kaksi, pyrstöevä on hyvin kehittynyt. Kaikki lahkoon kuuluvat lajit lisääntyvät ovovivipaarisesti eli poikaset kehittyvät emonsa kohdussa ja naaras synnyttää eläviä poikasia.
Levinneisyys.
Sähkörauskukalat ovat trooppisissa ja lauhkeissa merissä eläviä kaloja. Niitä tavataan Atlantista Välimeri mukaan lukien, Tyynestämerestä ja Intian valtamerestä.
Alt-koodi

Alt-koodit ovat Windows-ohjelmistoissa kirjoittamiseen käytettäviä numeroyhdistelmiä, joilla saadaan kirjoitettua erikoismerkkejä joita näppäimistössä ei ole. Niihin kuuluvat maasta riippuen mm. koodisivu 850, Windows-1252, sekä Unicode. Alt-koodit voidaan tehdä vain näppimistön oikealla puolella olevista numeronäppäimistä, tai käyttämällä -näppäintä, -näppäintä ja jotain merkkejä, kuten ja .
Esimerkiksi kirjaimen Ž kirjoittaminen tapahtuu näppäinyhdistelmällä:
Liège–Bastogne–Liège 2011

Liège–Bastogne–Liège 2011 oli järjestyksessään 97. maantiepyöräilyn Liège–Bastogne–Liège-kilpailu. Se käytiin 257,5 kilometrin reitillä Liègestä Bastognen kautta Ans'iin 24. huhtikuuta 2011.
Philippe Gilbert voitti kilpailun kukistettuaan loppukirissä Fränk ja Andy Schleckin. He olivat lähteneet irtiottoon Greg Van Avermaetin kanssa Côte de Roche aux Faucons'n nousussa 20 kilometriä ennen maalia, ja Van Avermaet oli pudonnut kolmikon kyydistä Côte de Saint-Nicholas'n nousussa viisi kilometriä ennen maalia. Gilbert voitti viikon sisällä kaikki Ardennien klassikot: Amstel Gold Racen, La Flèche Wallonnen ja Liège–Bastogne–Liègen. Samaan oli aiemmin pystynyt vain Davide Rebellin 2004.
José Altafini

José João Altafini (s. 24. elokuuta 1938 Piracicaba, São Paulo, Brasilia) on brasilialaissyntyinen uransa päättänyt jalkapalloilija, joka myöhemmin sai myös Italian kansalaisuuden.
Altafini voitti Brasilian riveissä maailmanmestaruuden vuonna 1958. Seuratasolta hänet muistetaan parhaiten italialaisesta Milanista.
Lempinimi.
Alfafini tunnetaan Brasiliassa myös lempinimellä "Mazzola" tai "Mazola". Tämä on viittaus italialaispelaaja Valentino Mazzolaan.
Ura.
Altafini oli pelipaikaltaan hyökkääjä. Hänet tunnettiin hyvänä maalintekijänä.
Altafini edusti maajoukkuetasolla sekä Brasiliaa että Italiaa. Hän pelasi Brasilian maajoukkueessa vuosina 1957–1958 8 ottelua tehden 4 maalia ja Italian maajoukkueessa vuosina 1961–1962 6 ottelua tehden 5 maalia. Altafini edusti Brasiliaa MM-kilpailuissa vuonna 1958 ja Italiaa vuonna 1962.
Altafini edusti Milania vuosina 1958–1965. Hän saavutti seuran riveissä Euroopan cupin voiton ja kaksi Italian-mestaruutta. Altafini voitti Milanin riveissä kerran sekä Euroopan cupin että Serie A:n maalikuninkuuden.
Altafini edusti pääsarjatasolla lisäksi Brasiliassa Palmeirasia sekä Italiassa Napolia ja Juventusta. Hän voitti kaksi Italian-mestaruutta Juventuksessa.
Altafini teki kaikkiaan 216 maalia Italian Serie A:ssa. Hän on sarjan kaikkien aikojen maalitilaston jaetulla kolmannella sijalla.
Silver Banshee

Silver Banshee siviilinimeltään Siobhan McDougal on DC Comicsin luoma superroistotar. Silver Bansheen ensitapaaminen tapahtui lehdessä "Action Comics #595" vuonna 1987. Hahmon on luonnut John Byrne. Silver Bansheen kyvyt ovat luoda korkeaa ääntä, supernopeus, kestävyys ja kyky teleportata.
Taustaa.
Siobhan McDougal oli Garrett McDougalin esikoinen, vanhan gaelilaisen klaanin patriarkka, joka on miehittänyt saarta puolivälissä Skotlannin ja Irlannin välillä tuhannen sukupolven ajan. Tällä saarella on linna Broen, jossa McDougalin esikoiset käyvät läpi rituaalin todistaakseen olevansa kelvollisia johtamaan klaania. Kun Siobhan oli nuori, hän matkusti ympäri maailmaa ja palasi Broenin linnaan vasta kuultuaan isänsä kuolemasta. Hänen setänsä Seamus päätti, ettei kukaan nainen johtaisi klaania, ja aikoi suunnitella veljensä Bevanin tuloa uudeksi patriarkaksi. Siobhan jatkoi perherituaalia yksin, joka sisälsi yliluonnollisten voimien kutsumisen valtaan. Bevan keskeytti hänet, ja häiriötekijä osoittautui tuhoisaksi, kun hänet raahattiin pois helvetin alamaailmaan. Entiteetti nimeltä "Crone" myönsi hänelle valtuudet ja kyvyn palata Maahan Silver Bansheena, mutta vaati maksua okkulttisen kirjan muodossa, joka kuului hänen isälleen. Hän huomasi, että hänen isänsä kirjakokoelma oli lähetetty myyntiin Yhdysvaltoihin. Hänen tehtävänsä toi hänet Metropolisiin. Kaikkien hänen etsintöjensa tiellä olleen tappaminen kiinnitti Teräsmiehen huomion, joka pystyi kukistamaan hänet, kun hän tajusi, että hän voi tappaa ihmisen vain kerran, kun hän kääntyi pois jostakin, joka muistutti edellistä uhria. Teeskentelemällä kuolemaansa Teräsmies pystyi palkkaamaan Metsästäjän Marsista hyökkäämään Bansheen kimppuun esittäytymällä Teräsmiehen haamuksi. Hän ei pystynyt voittamaan Teräsmiestä, joten hän päätti vetäytyä ja jatkaa tehtäväänsä myöhemmin.
Silver Banshee palasi Metropolisiin vielä kahdesti, mutta Teräsmies pysäytti hänet molemmilla kerroilla. Batman lopulta löysi kirjan varastettujen tavaroiden joukosta Gotham Citystä. Teräsmies toi kirjan Castle Broenille, missä hän kohtasi Silver Bansheen. Kruunu ilmestyi linnalle, ja saatuaan arvoituksellisen varoituksen Teräsmiehelle, hän raahasi Bansheen, Bevanin ja Seamuksen pois Netherworldiin.
Leesburgissa Terästyttö pelasti Silver Bansheen Satanuksen Netherworldista, kun kaaosvirta toi Styx-joen kaupunkiin. Silver Banshee jäi hämmentyneeseen tilaan ja palasi lopulta psykoottiseen persoonaansa ja käytti Terästytön ystävää Mattietä isäntänä riehuessaan kaduilla. Mattie ja Silver Banshee jatkoivat läheiseen Schnaffenburgiin, missä Mattie yritti kostaa Gerald McFeelle, joka tappoi veljensä "Final Night" -elokuvan aikana ollessaan Gorilla Groddin kiihotuksissa. Terästyttö rauhoitti Silver Bansheeta ja erotti Mattien hänestä, mikä johti Silver Bansheen tilapäiseen katoamiseen.
The New 52 sarjakuvissa Silver Bansheen nimeksi on kerrottu Siobhan Smythe ja hahmon alkuperä oli erilainen.
Sergio Rodríguez

Sergio Rodríguez (s. 12. kesäkuuta 1986 Teneriffa) on espanjalainen koripalloilija, joka edustaa nykyisin Real Madridia.
Ura.
Rodríguez pelasi juniorina CB Estudiantesin juniorijoukkueissa. Hän debytoi edustusjoukkueessa kauden 2003–2004 pudotuspelien aikana. Viimeisellä kaudellaan Estudiantesissa Rodríguez teki 10,0 pistettä ja antoi 5,0 syöttöä ottelua kohden. Hän osallistui kauden jälkeen , jossa Phoenix Suns varasi hänet 27. pelaajana. Heti varauksen jälkeen seura myi hänet Portland Trail Blazersille. Rodríguez pelasi Portlandissa kolme ensimmäistä NBA-kauttaan ja teki parhaimmillaan 4,5 pistettä ottelua kohden. Kesäkuussa 2009 Portland vaihtoi hänet Sacramento Kingsin kanssa. Rodríguez edusti seuraa helmikuuhun 2010 asti, jolloin hänet myytiin New York Knicksille. Hän edusti seuraa loppukauden ja teki 7,4 pistettä ottelua kohden. Heinäkuussa 2010 Rodríguez siirtyi Real Madridiin.
Vuonna 2015 EM-kultaa Espanjan maajoukkueessa voittanut Rodríguez valittiin turnauksen tähdistöviisikkoon.
Glamour of the Kill

Glamour of the Kill, tunnetaan myös 'GOTK,' on metalcoreyhtye Yorkista Isosta-Britanniasta.
Kolarin kunnankirjasto

Kolarin kunnankirjasto on Kolarissa toimiva yleinen kirjasto. Kirjasto sijaitsee Kolarin kirkonkylällä Kolarin kunnantalon vieressä. Kirjaston vieressä on myös poliisi ja Kela. Kirjastolla on pääkirjaston lisäksi kirjastoauto, joka on yhteinen Kittilän kunnan kanssa. Kolarin kunnankirjasto kuuluu Lapin kirjasto -kirjastokimppaan.
Vuonna 2023 Kolarin kunnankirjaston kokoelmiin kuului noin 37 700 nidettä, joista noin 30 300 oli kirjoja. Lainoja tehtiin noin 58 500 ja fyysisiä käyntejä 28 300. Lainoista noin 17 400 tehtiin kirjastoauton kautta. Toimintakulut olivat noin 312 200 euroa.
Voimistelu kesäolympialaisissa 1952 – naisten 8-ottelu

Naisten voimistelun parhaimmistoa Helsingin olympiakisoissa olivat neuvostoliittolaiset ja unkarilaiset, jotka veivät kaikki henkilökohtaiset mitalit. Osanottajia oli kaikkiaan 134 ja he edustivat 18 eri kansakuntaa. Pisteet kultakin telineeltä ratkaisivat telinekohtaisen mitalijärjestyksen ja niiden summan perusteella ratkesi 8-ottelun paremmuus. Samoja pisteitä käytettiin myös joukkueiden paremmuuden määrittämiseen, siten että kuuden parhaan joukkueen jäsenen pisteet laskettiin yhteen.
Neuvostoliiton Marija Gorohovskaja ei saanut yhtään telinekohtaista voittoa, mutta oli jokaisella telineellä toinen ja tämä riitti 8-ottelun olympiakultaan.
Pariah

Pariah on Digital Exremesin kehittämä ensimmäisen persoonan ammuntapeli. Pelin on julkaissut Groove Games vuonna Windowsille ja Xboxille.
Vastaanotto.
Peli on saanut arvosanaksi 6,3/10 GameSpotin arvostelussa.
Puoli seitsemän

Puoli seitsemän on Yle TV1:n asiaohjelma. Se lähetetään maanantaista perjantaihin kello 18.30. Ohjelma määrittelee itsensä ”alkuillan hyväntuuliseksi suoraksi asiamakasiiniksi, jonka seurassa saa myös viihtyä”. Ohjelma pyrkii olemaan yleisasiaohjelma: aihepiirejä ovat muun muassa luonto, kuluttaminen, kulttuuri, myös populaarikulttuuri, kädentaidot, tiede yleistajuisesti, terveys ja elämäntyyli. Toimittajan persoona saa näkyä jutussa enemmän kuin normaalissa ajankohtaisjournalismissa. Ohjelman studio-osuudet ovat suoria.
Joka lähetyksessä studiossa on haastateltavana tunnettu vieras. "Puoli seitsemän" lähetetään Pasilan Mediatalosta. Ohjelma on osa Ylen Urheilu ja tapahtumat -toimitusta. 
Historiaa.
Ensimmäinen "Puoli seitsemän" -ohjelma lähetettiin 28. lokakuuta 2009, ja sen vieraana oli tanssija ja koreografi Jorma Uotinen. Ajankohtais-viihdeohjelman juontajina aloittivat tuolloin radiosta tuttu Marja Hintikka ja toimittaja Peter Nyman.
Ohjelman perjantailähetystä Nymanin tilalla juonsi Mikko Kekäläinen. Ohjelmaa esitettiin aluksi kolmesti viikossa: keskiviikkoisin, torstaisin ja perjantaisin. Syksystä 2010 alkaen Nymanin siirryttyä MTV3-kanavalle uutisankkuriksi Kekäläinen aloitti ohjelman jokapäiväisenä juontajana. Hän oli aiemmin työskennellyt Yle Radio Suomessa. Samalla ohjelman lähetyspäiviä lisättiin ja sitä alettiin esittää neljänä iltana viikossa.
Alkuperäinen naisjuontaja Marja Hintikka jäi äitiyslomalle 26. helmikuuta 2013 esitetyn jakson jälkeen. Hintikan jälkeen ohjelman toisena juontajana toimi syyskuun loppuun 2014 Ella Kanninen. Tästä lähtien ohjelmaa juonsi Susanna Laine, aina lokakuun loppuun 2020. Kanninen palasi Laineen tilalle juontajaksi marraskuun 2020 alusta alkaen. Marraskuun 2020 alusta lähtien perjantaisin ohjelmaa on juontanut Olli-Pekka Kursi yhdessä Susani Mahaduran kanssa syyskuuhun 2021 saakka ja tammikuun 2022 alusta lähtien Anniina Valtosen kanssa. Syksyllä 2022 perjantaihin mukaan tuli myös Tuulianna Tola. Anniina Valtosen äitiysvapaan ajaksi, marraskuun alusta 2023 alkaen, juontajaksi tuli Lloyd Libiso.
Puoli seitsemän juhli tuhannetta lähetystään 9. toukokuuta 2017 suorana Allas Sea Poolilla Helsingin Katajanokalla.
Ohjelman katsojaennätys 691 000 syntyi tammikuussa 2018. Viikkotavoittavuus on talvisin parhaimmillaan 1,5 miljoonaa.
Tuotantotiimi.
Ohjelman vastaavana tuottajana toimii Tiina Klemettilä, tuottajina Velipekka Pekkola, Niina Honka ja Linda Pukka.
Oikeuden palvelija

Oikeuden palvelija ("The Lincoln Lawyer") on yhdysvaltalaisen rikoskirjailija Michael Connellyn 16. romaani. Romaani on ensimmäinen, jossa esiintyy puolustusasianajaja Mickey Haller.
Elokuvasovitus.
Elokuva romaanista julkaistiin maaliskuussa 2011. Sen pääosassa näyttelevät Matthew McConaughey ja Marisa Tomei. Elokuvan ohjasi Brad Furman ja käsikirjoituksen teki John Romano.
Itä-Afrikan yhteisö

Itä-Afrikan yhteisö on vapaakauppa-alue, johon kuuluvat Kenia, Tansania, Uganda, Ruanda, Burundi, Etelä-Sudan, Kongon demokraattinen tasavalta ja Somalia. Yhteisö on perustettu alun perin vuonna 1967 ja se kaatui 1977. Se elvytettiin uudelleen vuonna 2000, ja seuraavana vuonna siihen liittyivät alkuperäiset jäsenet Kenia, Uganda ja Tansania. Ruanda ja Burundi ovat tulleet mukaan 2008. Etelä-Sudan puolestaan liittyi yhteisöön vuonna 2016. Yhteisön tavoitteena oli käyttää yhteistä rahayksikköä vuoteen 2021 mennessä ja lopulta muodostaa täysi poliittinen liittovaltio. Syyskuussa 2018 yhteisö aloitti tämän prosessin valmistelun. Mukaan on kaavailtu valtioita myös Kongon ja Sudanin suunnilta. Vaikeuksia liiton onnistumiselle ovat aiheuttaneet maiden osittain sekava poliittinen tilanne ja erilaiset hallintokulttuurit sekä kielellisten ja kansallisten identiteettien ongelmat. Tammikuussa 2023 Itä-Afrikan yhteisö suunnitteli laskevansa liikkeelle yhtenäisvaluutan seuraavien neljän vuoden aikana. Järjestön ministerineuvoston on päätettävä Itä-Afrikan rahainstituutin sijainnista ja etenemissuunnitelman laatimisesta yhtenäisvaluutan liikkeeseenlaskua varten.
Ornithology

”Ornithology” on Charlie Parkerin ja Benny Harrisin säveltämä jazzkappale vuodelta 1946. Parker nauhoitti kappaleen Hollywoodissa 28. maaliskuuta 1946. Single palkittiin Grammy Hall of Fame -palkinnolla vuonna 1989.
Kappaleen sointukulku perustuu Morgan Lewisin säveltämään vuoden 1940 jazzstandardiin ”How High the Moon”. Nimi ”Ornithology” (suom. ”ornitologia”) on viittaus Parkerin lempinimeen ”Bird” (”lintu”).
Kokoonpano.
Parkerin ensimmäisen nauhoituksen kokoonpano maaliskuulta 1946.
Barbie Girl

Barbie Girl on purukumipop-tyylilajia edustava kappale tanskalaiselta eurodance-yhtye Aqualta, joka julkaisi sen vuonna 1997 kolmantena singlenään. Kappale löytyy Aquan "Aquarium"-albumilta ja sen kirjoittivat Claus Norreen ja Søren Nystrøm Rasted nähtyään kitsch-kulttuuria. Kappaleesta tuli maailmanlaajuinen hitti ja se pääsikin useiden listojen kärkeen, erityisesti Isossa-Britanniassa ja Australiassa, joissa se pysyi kärjessä kolme viikkoa. Yhdysvaltain "Billboard" Hot 100 -listalla se debytoi sijalle 7 ja se on edelleen Aquan paras sijoitus kyseisellä listalla.
Martina Aitolehti ja Marika Fingerroos ovat esittäneet kappaleesta oman versionsa ”Salarakas oon” albumillaan Salarakkaat.
Musiikkivideo ylitti miljardin katsojan rajan YouTubessa helmikuussa 2022.
Formaatit.
Iso-Britannia/Yhdysvallat
Eurooppa
Australia ja Kanada
Crazy Man Crazy

Crazy Man, Crazy on varhainen rock and roll -kappale, jonka julkaisi ensimmäisenä Bill Haley &amp; His Comets huhtikuussa 1953. Se oli ensimmäinen yhtyeen kotimaan Yhdysvaltojen singlelistoille yltänyt rock and roll -kappale, sijoituksenaan 12. Ernie Englund and His Crazy Men -yhtyeen keväällä 1953 levyttämä versio oli Ruotsissa ensimmäinen kotimaisin voimin tehty rock-kappale.
Rockefeller Street

Rockefeller Street on virolaislaulaja Getter Jaanin kappale. Rockefeller Street edusti Viroa Eurovision laulukilpailussa vuonna 2011. Kappale sijoittui 12. toukokuuta 2011 pidetyssä 2. semifinaalissa 9. sijalle ja 14. toukokuuta 2011 järjestetyssä finaalissa 24. sijalle 44 pisteellä.
Laulun säveltäjä Sven Lõhmus on kirjoittanut myös aiempia Viron edustuskappaleita. Kappaleet ovat edustaneet Viroa vuonna 2005 ja 2009.
Ketokimalainen

Ketokimalainen ("Bombus sylvarum"), entiseltä nimeltään "metsäkimalainen", on pienikokoinen kimalaislaji, joka lentää erityisesti loppukesän aikaan. Sen pitkä karva on harmaan ja mustan kirjava, ja takaruumiin kärjessä on punertavaa väriä. Kuningatar on pituudeltaan 15–20 millimetriä, työläinen ja koiras 8–15 millimetriä.
Ketokimalainen elää niityillä, lehtipuita kasvavilla metsillä, kalliokedoilla ja puutarhoissa. Puutarhassa se käy erityisesti mintun, laventelin ja iisopin kukissa, ja luonnossa peltopähkämöllä ja ahdekaunokilla. Kuningatar perustaa pesänsä maanpinnan tuntumaan, usein myyrän talvipesään. Yhteiskunnat ovat tavallisesti pieniä. Suomessa ketokimalaista esiintyy maan eteläosissa, runsaimmin Lounais-Suomessa.
Jättikirvavainokainen

Jättikirvavainokainen ("Aphidius ervi") on vainopistiäisten (Braconidae) heimoon kuuluva hyönteislaji. Lajia käytetään kirvojen kuten koisokirvan ("Aulacorthum solani"), ansarikirvan ("Macrosiphum euphorbiae"), isoruusukirvan ("Macrosiphum rosae") sekä Myzus-suvun kirvojen biologiseen torjuntaan kasvihuoneissa. Jättikirvavainokainen on kirvojen sisäloinen. Jättikirvavainokainen munii munansa kirvan sisään munan jatkaessa kehitystään kirvan sisällä ja lopulta tappaen kirvan. Naaras ehtii loisia elämänsä aikana 300-500 kirvaa. Aikuinen jättikirvavainokainen muistuttaa isokirvavainokaista, mutta on noin kaksi kertaa suurempi kuin se.
Aiheesta muualla.
Pro Patria (sanonta)

Pro Patria () on latinankielinen sanonta, jolla viitataan isänmaan puolesta kuolemiseen, yleensä sodassa. Sanat esiintyvät usein sankarihaudoilla olevissa muistomerkeissä ja sodassa kuolleille omistetuissa muistotauluissa.
Alkuperä.
Pro patria on lyhenne roomalaisen runoilijan Horatiuksen (65 eaa.–8 eaa.) säkeestä "Dulce et decorum est pro patria mori" ("Carmina" 3,2,13), joka tarkoittaa "Suloinen ja kunniakas on kuolema isänmaan puolesta". Horatius lainasi sen spartalaiselta elegiarunoilijalta Tyrtaiokselta, jonka elegia on ollut esikuvana myös ruotsalainen Viktor Rydbergin runolle ”Ateenalaisten laulu”. 
Ilmaisu löytyy myös Sallustiuksen (86–34 eaa.) historiateoksesta Catilinan salaliitto (59), missä legaatti Marcus Petreius pitää ennen taistelua kannustavan puheen. Siinä hän kehottaa sotilaita taistelemaan isänmaan, lastensa, alttareidensa ja kotiliesiensä puolesta.
Afromeksikolaiset

Afromeksikolaiset ovat Meksikon tummaihoisia asukkaita, joiden juuret ovat kokonaan tai osittain Saharan eteläpuolisessa Afrikassa. Eri arvioiden mukaan afromeksikolaisia on Meksikossa 474 000–4 miljoonaa. Historiallisesti tärkein afromeksikolaisten asuinalue on ollut entinen orjasatama Veracruz, mutta nykyisin heitä asuu Costa Chican alueella Oaxacan ja Guerreron osavaltioiden rannikoilla.
Historia.
Afromeksikolaiset ovat espanjalaisten Afrikasta maahan tuomien orjien jälkeläisiä. 1600-luvun alussa Meksikossa oli suurempi afrikkalaistaustainen väestö kuin missään muussa Amerikan osassa. Koko siirtomaavallan ajan afrikkalaisia oli maassa enemmän kuin espanjalaisia. Yhteensä maahan tuotiin arviolta 200 000 afrikkalaista orjaa. Vuoden 1810 väestönlaskennan mukaan afromeksikolaiset muodostivat 10 % väestöstä. Meksikoon muodostui myös karanneiden orjien vapaita yhteisöjä, joista tunnetuimman, San Lorenzo de los Negrosin, perusti Gaspar Yanga 1570-luvulla. Meksikon itsenäisyyssodassa mustia palveli kapinallisten puolella Espanjaa vastaan. Yksi heistä oli Vicente Guerrero, josta tuli maan itsenäistyttyä sen toinen presidentti. Meksikon itsenäistyttyä afromeksikolaiset vaikuttivat voimakkaasti maan talouden kehitykseen toimiessaan muun muassa hopeakaivoksilla ja sokeriruokoviljelmillä.
Nykypäivä.
Suurin osa afromeksikolaisista elää köyhyydessä. Esimerkiksi teiden puute haittaa Costa Chican taloudellista kehitystä ja monet ovatkin muuttaneet alueelta pois. Pois muuttaneita erehdytään usein pitämään Kuubasta tai Belizestä tulleina siirtolaisina. Afromeksikolaista kulttuuria on pyritty ylläpitämään muun muassa näyttelyin, elokuvin ja yhteisöjen tapaamisin. Vaikka afromeksikolaiset ovat esimerkiksi televisiossa lähes näkymättömiä, he ovat vaikuttaneet voimakkaasti meksikolaiseen kulttuuriin. Esimerkiksi kuuluisalla meksikolaisella kappaleella La Bamballa on afromeksikolainen tausta. Afromeksikolaisten marginalisointia pidetään kuitenkin suurena ongelmana.
Drunken Tai Chi

Drunken Tai Chi () on vuonna 1984 ensi-iltansa saanut hongkongilainen toimintakomedia. Elokuvan on ohjannut Woo-ping Yuen, joka myös käsikirjoitti elokuvan yhdessä Brandy Yuenin kanssa. Pääosassa esiintyi Donnie Yen.
Juoni.
Chin Dao on pilallehemmoteltu suolakauppiaan poika, joka joutuu eräänä yönä paikallisen rikollispomon pojan hyökkäyskohteeksi. Poika yrittää kostaa edellisen päivän nöyryytyksen ja yllättää Daon ja hänen veljensä ampumalla heidät ilotulitteilla. Kaikki ei mene kuitenkaan suunnitelmien mukaan ja lopulta tilanne kääntyy päälaelleen, kun veljekset ryhtyvät tappelemaan vastaan. Dao vie tilanteen kuitenkin liian pitkälle ja aiheuttaa kiusaajalle vahingossa pahoja palovammoja. Tämä saa hänen isänsä suutuksiin, joka käskee erään miehen tappamaan Daon perheen. Mies käy tuhoamassa heidän talon, joka palaa maan tasalle vieden samalla mennessään hänen isänsä ja veljensä. Dao jää orvoksi vaeltelemaan ja tapaa myöhemmin nukketeatterin esittäjän ja hänen vaimonsa, ja päättää muuttaa heidän luokse asumaan. Pariskunta päättää ottaa pojan huostaansa aluksi siivoojaksi. Heille syntyy kuitenkin riita, kun Dao ei ole aikaisemmin tehnyt mitään siivoustöitä. Dao karkaa pariskunnan kotoa ja kohtaa matkalla miehen, joka murhasi hänen perheensä. Dao joutuu tappeluun murhaajan kanssa, joka onnistuu hakkaamaan hänet pahoin. Dao onnistuu kuitenkin pakenemaan ja palaa takaisin pariskunnan luokse, jossa perheen mies opettaa Daolle taijita, jotta hän pärjäisi paremmin murhaajaa vastaan.
Jérôme Romain

Jérôme Romain (s. 12. kesäkuuta 1971 Saint-Martin) on dominicalainen entinen kolmiloikkaaja, pituushyppääjä ja pikajuoksija. Hän edusti vuoteen 1999 saakka Dominicaa, kunnes sai Ranskan kansalaisuuden. Romain kuitenkin vaihtoi takaisin Dominican kansalaiseksi vuonna 2008.
Romain osallistui MM-kisoihin ensimmäistä kertaa Tokiossa 1991. Hän oli tuolloin kolmiloikan karsinnassa kahdeksastoista eikä päässyt jatkoon ja putosi ensimmäisellä kierroksella myös 100 metrin juoksussa. Romain kilpaili Stuttgartissa 1993 kolmiloikassa ja pituushypyssä. Hän karsiutui pituushypyssä, mutta pääsi kolmiloikassa finaaliin ja oli sen yhdestoista.
Romain keskittyi Göteborgin MM-kisoissa 1995 vain yhteen lajiin, kolmiloikkaan. Hän voitti siinä pronssia hypättyään myötätuuleen tuloksen 17,59 metriä. Kyseessä on edelleen Dominican ainoa mitali yleisurheilun MM-kisoista. Romain sai samana vuonna myös hopeaa Pan-Amerikan kisoista. Hän selvisi Atlantan olympialaisissa 1996 finaaliin, mutta ei saanut siinä tulosta hypättyään yhden hylätyn hypyn ja jätettyään loput kaksi vuoroaan väliin. Romain sijoittui kuudenneksi Ateenan MM-kisoissa 1997.
Romain sai Ranskan kansalaisuuden maaliskuussa 1999 ja edusti maata saman vuoden MM-kisoissa, joissa hän sijoittui seitsemänneksi. Hän osallistui vielä sisäratojen EM-kisoihin 2002, muttei päässyt jatkoon karsinnasta. Romain on ollut uransa jälkeen jälleen dominicalainen tammikuusta 2008 lähtien.
Ennätykset.
"Lähde: IAAF" 
Lähteet.
Cathy Remperas

Catherine "Cathy" Enojo Remperas (s. 8. lokakuuta 1987 Bohol, Filippiinit) on filippiiniläinen näyttelijä, juontaja, malli ja entinen tositelevisioesiintyjä. Hän kuuluu filippiiniläisen ABS-CBN -kanavan sopimusnäyttelijöihin.
Remperas on syntyisin Boholin saarelta ja hän on koulutukseltaan sairaanhoitaja. Vuonna 2009 hän osallistui Big Brother -tv-formaatin filippiiniläiseen versioon, jolloin hänet lähetettiin kuudeksi päiväksi asukasvaihtoon Suomen Big Brother -taloon. BB:n jälkeen hän on esiintynyt paikallisissa musiikkiohjelmissa ja draamasarjoissa. Vuonna 2010 Remperas nimettiin ehdolle PMPC Star Awards -palkinnon saajaksi uusien naisesiintyjien kategoriassa.
Aiheesta muualla.
Cathy Remperasin tiedot Internet Movie Databasessa
Gusle

Gusle, gusla tai lahuta (, , , , , puol. gęśl) on balkanilainen kielisoitin, jossa on vain yksi kieli. Sitä ei pidä sekoittaa venäläiseen "gusliin", jossa on monta kieltä ja joka muistuttaa suomalaista kanteletta. Guslea soitetaan viulun tapaan myös jousella.
Termi gusle tarkoittaa kaikissa slaavilaisissa kielissä kielisoitinta. Guslella on monia samankaltaisuuksia bysanttilaisen lyyran kanssa, joka on viulun esimuoto ja jota myös soitetaan jousella.
Natalija Synyšyn

Natalija Ihorivna Synyšyn (s. 3. heinäkuuta 1985 Sosnivtsi, Ukrainan SNT) on ukrainalaissyntyinen naispainija, joka on vuodesta 2014 edustanut Azerbaidžania. Hän on kolminkertainen Euroopan mestari ja kaksinkertainen MM-mitalisti.
55, 58 ja 59 kilogramman painoluokissa paininut Synyšyn on voittanut kahdesti MM-pronssia. EM-kilpailuista hän on voittanut kultaa Vilnasta 2009, Belgradista 2012 ja Riiasta 2016, yhden hopean ja yhden pronssin. Euroopan kisoissa 2015 hän sai pronssia. Pekingin kesäolympialaisissa 2008 hän oli 12:s sarjassa 55 kg.
Sonic Advance 2

Sonic Advance 2 on Dimps Corporationin ja Sonic Teamin kehittämä ja Segan julkaisema tasohyppelypeli. Peli julkaistiin vuonna Game Boy Advancelle.
Peli kuuluu "Sonic the Hedgehog" -sarjaan ja on jatkoa "Sonic Advance:lle".
Pelaaminen.
Edeltäjäänsä verrattuna "Sonic Advance 2" on huomattavasti vauhdikkaampi ja sisältää laajemmat tasot sekä entistä suurempia haasteita. Skeittikaiteillekin on tässä pelissä edeltäjää helpompaa hypätä. Pelissä on seitsemän erilaista aluetta, jokainen niistä sisältää kaksi tasoa ja vastuksen. Pelin loppupäässä tulee Final Zone -niminen taso, jossa lähinnä taistellaan loppuvastusta vastaan. Jos pelaaja saa kerättyä kaikki seitsemän Chaos Emeraldia, avautuu Extra Zone (Extra-alue).
Kaikki pelaajat voivat suorittaa erilaisia temppuja lentämällä ilmassa, ja sen myötä pelihahmo ei ainoastaan kierry ilmassa kuin pallo (sen jälkeen kun on hypännyt esimerkiksi trampoliinilta). Joitakin näistä liikkeistä voi käyttää vihollisten päihittämiseen.
Toinen uusi ominaisuus tässä pelissä on äänivallin rikkominen. Jos hahmo juoksee tarpeeksi kovaa tietyn ajan pysähtymättä tai hidastelematta, hahmo rikkoo äänivallin ja jättää taakseen kuvajanan itsestään. Äänivallia rikotessa on mahdollista juosta veden päällä ja hyökätä normaali-iskua tehokkaammin. Äänivallin tehokkuutta voi nostaa keräämällä sormuksia. Tietyt esineet, kuten punaiset boostipyörät, voivat nostaa hahmon nopeutta ääntäkin nopeammaksi.
Kyseinen juttu osoittaa, että Sonic, Tails, Knuckles, Cream ja Amy voivat juosta ääntäkin nopeammin.
Pelin alussa Sonic on ainoa pelattava hahmo, mutta tasoja läpäisemällä ja pomoja päihittämällä Tails, Cream ja Knuckles avautuvat pelattaviksi hahmoiksi. Amy avataan, kun kaikki neljä muuta hahmoa on kerännyt seitsemän Chaos Emeraldia. Toisin kuin edeltäjässä, Amy pystyy tekemään pyörimisiskuja ja pyörimään maata pitkin.
Jokaisessa tasossa on seitsemän Special Ringsiä (erikoissormusta). Keräämällä kaikki seitsemän sormusta ja suorittamalla tason loppuun kuolematta kertaakaan pelaaja pääsee Erikoistasoon, jossa pelaaja voi voittaa Chaos Emeraldin keräämällä tarpeeksi sormuksia. Toisin kuin "Sonic Advancessa", Emeraldit ei ole jaettu pelaajien mukaan.
Tarina.
Tarina alkaa, kun Sonic näkee Dr. Eggmanin kidnappaamassa nuorta kania ja tämän lemmikkiä Chaota. Sonicin päihitettyä Eggmanin ja tämän panssarivaunun hän pelastaa nuoren kanin ja Chaon, joiden nimet ovat Cream ja Cheese. Sen jälkeen Sonic alkaa etsiä paennutta Eggmania. Myöhemmin Sonic löytää hänet ajamassa Tailsia pois Music Plantista. Sonic kuitenkin pelastaa Tailsin päihittämällä Eggmanin, minkä jälkeen hän jatkaa Eggmanin takaa-ajoa Sky Canyon Zoneen (Taivaskanjonialueeseen), jossa Knuckles yrittää kaapata Sonicin huomatessaan hänet. Sonicin tuhottua Egg Saucer -koneen Knuckles selittää, ettei hän halua enää joutua Eggmanin enää aivopesemäksi. Sonic jahtaa Eggmania viimeiselle alueelle, XX-Zoneen.
Vastaanotto.
Pelillä on Metacritic-kerääjäsivustolla 83/100 pistettä.
Andri Stadnik

Andri Volodymyrovytš Stadnik (, s. 15. huhtikuuta 1982 Hmelnytskyi, Ukrainan SNT) on ukrainalainen vapaapainija, olympiamitalisti ja Euroopan mestari.
Stadnik saavutti sarjan 66 kg olympiahopeaa Pekingistä 2008. Loppuottelussa hän hävisi turkkilaiselle Ramazan Şahinille. MM-tasolta Stadnik on voittanut yhden pronssimitalin. Euroopan mestaruuden hän on voittanut Vilnassa 2009, minkä lisäksi hänellä on yksi EM-pronssi.
Stadnik on naimisissa ukrainalaissyntyisen, Azerbaidžania edustavan olympiamitalistin, maailman- ja euroopanmestarin Mariya Stadnikin kanssa. Stadnikin sisko Yana Stadnik edustaa nykyisin Yhdistynyttä kuningaskuntaa ja on saavuttanut EM-hopeamitalin.
Carly Smithson

Carly Smithson (s. 12. syyskuuta 1983 Dublin) on irlantilainen rock-laulaja. Hän sijoittui kuudenneksi American Idolin seitsemännellä tuotantokaudella. Vuonna 2001 Smithson julkaisi ensimmäisen studioalbuminsa nimeltään "Ultimate High". Smithson on asunut Yhdysvalloissa 14-vuotiaasta lähtien.
Nykyisin Smithson on We Are the Fallen -yhtyeen laulaja. Yhtye julkaisi ensimmäisen albuminsa, "Tear the World Down", vuonna 2010. Albumi sijoittui Yhdysvalloissa Billboard 200 -listalla sijalle 33.
Mart Siimann

Mart Siimann (s. 21. syyskuuta 1946 Kilingi-Nõmme) on virolainen poliitikko, joka toimi Viron pääministerinä vuosina 1997–1999 edustaen Kokoomuspuoluetta.
Siimann opiskeli Tarton yliopistossa vuosina 1965–1971, minkä jälkeen hän työskenteli pitkään media-alalla muun muassa Viron television ja radion palveluksessa. Siimann valittiin edustajaksi Riigikoguun, jossa hän toimi vuodet 1995–1997 ja myöhemmin 1999–2003. Poliittisen uransa jälkeen Siimann toimi Viron olympiakomitean puheenjohtajana vuosina 2001–2012.
Comedian Harmonists

Comedian Harmonists oli saksalainen lauluyhtye, joka toimi 1927–1935. Esikuvanaan yhdysvaltalainen The Revelers kuoro levytti stemmalauluja, joissa oli usein humoristisia piirteitä. Kappaleet kuten "Wochenend und Sonnenschein" ja "Veronika, der Lenz ist da" keräsivät yhtyeen keikoille yleisöä tungokseen asti. Yhtye kiersi ulkomailla Lontoossa, Pariisissa ja New Yorkissa, sekä esiintyi elokuvissa. Suosion huipulla alkoi nopea hiipuminen uusien vallanpitäjien, natsien, otteen kulttuurista kiristyessä.
Kansallissosialistien noustua valtaan Saksassa 1933 yhtye joutui asteittain yhä suurempiin vaikeuksiin, koska osa jäsenistä oli juutalaista sukujuurta. Yhtyeen ulkomainen nimi herätti paheksuntaa sensoreissa. Lopulta juutalaisilta kiellettiin ammattimainen esiintyminen estradeilla. Viimeinen esiintymistilaisuus Saksassa oli maaliskuussa 1934. Yhtyeen jäsenet jatkoivat tahoillaan seuraajakokoonpanoissa "Meister Sextett" ja "Comedy Harmonists", mutta suosio ei ollut entisen kaltaista.
Kokoonpano.
Comedian Harmonists -yhtyeen menestykseikkämmässä kokoonpanossa olivat seuraavat henkilöt:
Lisäksi perustajajäseniin kuuluivat Walter Nußbaum ja Theodor Steiner, jotka lähtivät yhtyeestä varhaisessa vaiheessa. Walter Joseph soitti pianoa 1930–1931.
Mōri Terumoto

Mōri Terumoto (, 22. tammikuuta 1553 – 27. huhtikuuta 1625) oli japanilainen daimio ja Mōri-klaanin johtaja. Hän oli Mōri Takamoton poika ja kuuluisan ruhtinas Mōri Motonarin pojanpoika.
Terumoto oli jäsen Toyotomi Hideyoshin nimittämässä viiden vanhemman neuvostossa, jonka tuli hallita valtakuntaa, kunnes vallanperijä Toyotomi Hideyori olisi tarpeeksi vanha. Kun erimielinen neuvosto hajosi kahteen vastakkaiseen leiriin Tokugawa Ieyasun ja Ishida Mitsunarin ympärille, Terumoto valitsi jälkimmäisen. Hän ei kuitenkaan ollut paikalla ratkaisevassa Sekigaharan taistelussa, koska oli tuolloin Osakan linnassa puolustamassa Hideyoria. Taistelu päättyi Ieyasun voittoon, ja Terutomo päätti antautua tälle. Ieyasu antoi Terutomon elää, mutta vähensi Terumoton läänitystä ja jätti tälle vain Nagaton ja Suōn provinssit.
Mōri-klaanin johdossa Terumotoa seurasi Mōri Hidenari.
Fajr

Fajr () on ensimmäinen niistä päivän viidestä rukouksesta, jotka uskontoa harjoittavat muslimit lukevat. Arabian kielessä fajr tarkoittaa aamunkoittoa. Viisi päivittäistä rukousta muodostavat sunnalaisuudessa yhden islamin viidestä peruspilarista ja šiialaisuudessa yhden kymmenestä uskon peruspilarista ("Furū al-Dīn").
Fajr-rukous mainitaan "Koraanin" suurassa 24 (An-Nuur). Islamin profeetta Muhammadin kahden hadithin tafsirissa selitetään, että Jumala arvostaa fajr-rukousta eniten, koska osa ihmisistä nukkuu. Tämän vuoksi fajr on tärkein ja pakollinen yhdessä rukoiltava rukous moskeijassa.
Fajr-rukoukseen kuuluu kaksi fardh-raka'aatia. Yhteisrukouksessa rukouksen johtaja (imaami) resitoi ääneen. Fardhien lisäksi suositellaan kahta sunnah-raka'aatia. Fajr rukoillaan aamunkoiton ja auringonnousun välisenä aikana. Ramadanin aikana fajr-rukouksen rukouskutsu ("adhaan") merkitsee pakollisen päivittäisen paaston ("sawm") alkua.
Koraanissa on samanniminen suura Al-Fajr.
Fajrin mainitsevat hadithit.
Seuraavat fajriin liittyvät lainaukset ovat sunnihadithien kirjoista. Kirjat kertovat Muhammadin elämästä, hänen perheestään ja hänen seuralaisistaan. Islamin oppineet ovat koonneet ne Muhammadin kuoleman jälkeen. Lainauksiin kuuluvat itse tapahtuman tiedot sekä tieto tapahtumasta kertoneista. Tällä tavalla pyritään määrittämään hadithin luotettavuus.
Kuttab

Kuttab (), myös maktab (; kirjoitetaan myös: "mekteb", "mektep", "meqteb", "maqtab") on arabiankielinen sana, jolla tarkoitetaan alakoulua. Maktab-kouluissa lapsille opetettiin lukemista, kirjoittamista, kielioppia ja islamin perusasioita, kuten Koraanin kertomuksia, mutta usein myös käytännöllisiä ja teoreettisia aineita. 1900-luvulle saakka "maktabit" olivat ainoa muslimimaailman koulumuoto, joka oli avoin kaikille.
Andreas (Kreikan ja Tanskan prinssi)

Prinssi Andreas (engl. Prince Andrew) (2. helmikuuta 1882 Tatóin palatsi, Ateena, Kreikan kuningaskunta – 3. joulukuuta 1944, Monte Carlo, Monaco) oli Kreikan ja Tanskan prinssi. Hän oli Kreikan kuninkaan Yrjö I:n ja Venäjän Aleksanteri II:n veljentyttären, suuriruhtinatar Olga Konstantinovnan poika.
Suku ja koulutus.
Prinssi Andreaksella oli seitsemän sisarusta. Sotilasuran tehnyt prinssi Andreas aloitti sotilaskoulutuksensa jo nuorena, suoritti kadettikoulun ja päällystökoulutuksen Ateenassa, sai yksityisopetusta kenraali Panagioitis Danglikselta ja hänet nimitettiin upseeriksi Kreikan armeijaan. Hän puhui kotikielenään vanhempiensa kanssa ainoastaan kreikkaa, mutta osasi myös tanskaa, saksaa, ranskaa, englantia ja venäjää.
Hän oli naimisissa Battenbergin prinsessa Alicen kanssa vuodesta 1903 lähtien, jonka hän oli tavannut vuonna 1902 Edward VII:n kruunajaisissa Lontoossa.
Prinssi Andreakselle ja prinsessa Alicelle syntyi viisi lasta:
Yksityiselämä.
Prinssi Andreas etääntyi mielenterveysongelmista kärsineestä vaimostaan prinsessa Alicesta vuodesta 1930 lähtien ja muutti rakastajattarensa näyttelijätär Andrée Rose Godard Lafayetten (1903–1989), joka käytti itsestään titteliä kreivitär de la Bigne, kanssa Etelä-Ranskaan.
Sotilasura.
Prinssi Andreaksen komentoasemansa olivat pikemminkin merkittäviä nimityksiä kuin kunniatoimia, ja hän palveli Balkanin sodissa. Vuonna 1913 hänen isänsä kuningas Yrjö I murhattiin ja Andreaksen vanhin veli Konstantin I tuli kuninkaaksi. Konstantinin puolueettomuuspolitiikka ensimmäisen maailmansodan aikana johti hänen kruunusta luopumiseensa, ja suurin osa kuninkaallisesta perheestä, mukaan lukien prinssi Andreas karkotettiin maasta. Palattuaan muutamaa vuotta myöhemmin prinssi Andreas palveli kenraalimajurina Kreikan ja Turkin sodassa 1919–1922.
Prinssi Andreas sai syyt niskoilleen Kreikan hävittyä sodan Turkkia vastaan ja joutui vuonna 1922 perheineen maanpakoon Ranskaan. He asuivat sukulaisilta lainatussa talossa Pariisin esikaupungissa Saint-Cloudissa. Heiltä otettiin pois Kreikan kansalaisuus ja heillä oli Tanskan passi. 
Perintö.
Prinssi Andreas kuoli sydänvaivoihin ja valtimonkovettumatautiin Hotel Metropolessa Monte Carlossa joulukuussa 1944, sodan vuoksi erotettuna vaimostaan ja pojastaan. He eivät olleet tavanneet toisiaan kertaakaan vuoden 1939 jälkeen, eivätkä sodan vuoksi olleet pystyneet olemaan edes kirjeenvaihdossa keskenään, koska olivat eri puolilla taistelevia osapuolia. Hän jätti jälkeensä 17 500 punnan velat.
Varg Veum

Varg Veum on sarja norjalaisia rikosromaaneja, jotka on kirjoittanut Gunnar Staalesen. Romaanit kertovat Norjan länsirannikolla Bergenin kaupungissa asuvasta yksityisetsivästä "Varg Veumista". Kirjoja on käännetty usealla kielelle, muun muassa englanniksi, saksaksi, ruotsiksi ja tanskaksi, ja niitä on sovitettu elokuviksi.
Elokuvia.
Useista romaaneista on tehty elokuvia. Osa elokuvista on saanut Norjassa teatterilevityksen, osa on julkaistu suoraan videolle. Päärooleja sarjassa esittävät Trond Espen Seim (Varg Veum) ja Bjørn Floberg (Jacob Hamre).
Pilatus (vuori)

Pilatus on vuori Urin Alpeilla, Luzernin lähellä Sveitsissä. Sen korkein huippu, "Tomlishorn", on 2 128 metriä merenpinnan tasosta. Läheinen "Esel" on 2 119 m mpy. 
Sijainti.
Hallinnollisesti vuori kuuluu Obwaldenin, Nidwaldenin ja Luzernin kantoneille. Vuoren korkein huippu sijaitsee Obwaldenin ja Nidwaldenin rajalla.
Matkailukohde.
Pilatuksesta tuli matkailukohde, kun vuorelle rakennettiin ensimmäinen hotelli 1850-luvulla ja rautatie 1880-luvulla. Köysirata tehtiin 1950-luvulla. 
Vuorelle kulkeminen.
Pilatusvuorelle pääsee ympäri vuoden köysiradalla Kriensistä. Alpnachstadista vuorelle kulkee toukokuulta marraskuulle Pilatus-Bahnen AG:n, maailman jyrkin, hammasratasjuna. Vuorelle pääsee myös kävellen.
Wilh. Andsténin Tehdas

Wilh. Andsténin Tehdas Oy oli Helsingin Sörnäisissä vuosina 1842–1918 toiminut kaakelitehdas. Sen johtajina toimivat Gabriel Wilhelm Andstén vuosina 1842–1890, Otto Andstén 1890–1916 ja Curt Andstén 1916–1918. Tehtaalla valmistettiin uunikaakeleita, seinä- ja lattialaattoja, taloustavaroita ja pienoispatsaita. Tehtaan valmistamat jugend-ajan kaakeliuunit olivat suunnittelultaan korkeatasoisia. Tehdas oli 1800-luvulla yksi Suomen suurimpia teollisuuslaitoksia.
Andstén haki vuonna 1841 lupaa tehtaan perustamiseksi nykyisen Hakasalmen huvilan tontille Etu-Töölöön, mutta pyyntö hylättiin, sillä tehtaan pelättiin rumentavan ympäristöä. Tuotantotoiminta alkoi keskittyä enemmän Töölönlahden itäpuolelle Siltasaareen ja Sörnäisiin. Kaakeli- ja fajanssitehdas aloitti toimintansa silloisella Kulmavuoren alueella vuonna 1842. Siitä tuli ensimmäinen suurehko teollisuuslaitos Wilhemsbergin eli Vilhonvuoren huvila-alueella Sörnäisissä.
Vuonna 1843 tehdas valmisti 50 000 kaakelia vuodessa. Se kohosi 1870-luvulla alansa johtavaksi toimijaksi Suomessa. Työntekijöitä oli noin sata. Tehdas, sen voimaanlähteenä toiminut tuulimylly sekä työntekijöiden ja johtajan asunnot sijaitsivat kaikki Hämeentien varrella nykyisen korttelin 288 alueella. Suurin osa korttelia siirtyi myöhemmin osuustukkukauppa OTK:n haltuun. Tehtaassa ei käytetty lainkaan höyryvoimaa. Kun tehdas vuonna 1880 paloi ja rakennettiin uudelleen, siirryttiin tuotannossa käyttämään sähköä.
Tehtaalle rakennettiin vuonna 1912 kapearaiteinen rata osana Sörnäisten satamarataa. Epäsuotuisan suhdannekehityksen ja yrityksen velkaisuuden seurauksena tehtaan toiminta supistui vuodesta 1912 alkaen, kunnes se lopulta jouduttiin myymään. Turun kaakelitehdas Oy hankki Wilh. Andsténin tehtaan omistukseensa vuonna 1918 ja yhdisti sen omistamaansa Tikkurilan kaakelitehtaaseen. Wilh. Andsténin tehtaan toimintaa jatkettiin Tikkurilassa nimellä Wilh. Andsténs Fabriksaktiebolag Dickursby aina vuoteen 1937 asti.
Huittisten hirvenpää

Huittisten hirvenpää on hirvenpäätä esittävä kiviveistos, joka löytyi vuonna 1903 Huittisten Palojoelta Malmin torpan perunamaasta. Löydös on herättänyt suurta kansainvälistäkin huomiota ja on edelleen tunnetuin suomalainen muinaislöytö. Se ajoitetaan mesoliittiselle kivikaudelle. Esineen pituus on 14,5 senttimetriä, leveys 8,1 senttimetriä ja korkeus 5,8 senttimetriä.
Taustaa.
Torppari Heikki Malmin renki Kustaa Mäenpää oli kunnostamassa peltoa perunamaaksi, kun esine löytyi. Vuonna 1904 Malmi vei kiviesineen Turun markkinoille, jossa se herätti mielenkiintoa. Kivi vaihtoi omistajaa viidellä markalla ja päätyi Turun kaupungin historiallisen museon ja myöhemmin kansallismuseoon kokoelmiin. Huittisten museolla on kokoelmissaan veistoksen jäljennös.
Vuonna 1907 arkeologi Julius Ailio matkusti paikan päälle tutustumaan aiheeseen ja suoritti Malmin suostumuksella kaksipäiväisen arkeologisen kaivauksen. Löydöksinä hän ilmoitti kulttuurikerroksen, josta löytyi muun muassa kvartsi-iskoksia, neliömetrin suuruinen kuoppaliesi, kaksi suurempaa ja matalampaa liettä, palaneita luunpalasia, kivikirveen palanen, särkynyt ja kulunut hiomakivi ja pieni tasataltta. Asuinpaikan laajuus olisi ollut 1 200–1 300 neliömetriä. Haastattelussa hänelle kerrottiin muistakin tehdyistä löydöistä, mutta esineet olivat hävinneet.
Mesoliittinen esine.
Asuinpaikkaa tutkiessaan 1907 ei Julius Ailio kyennyt ajoittamaan sitä oikein. Asuinpaikka ajoitettiin vuoden 1957 kaivauksissa löydetyllä hiilenpalasella. Asuinpaikan iäksi saatiin 5170 eaa. (radiohiilivuosia), joka olisi kalibroituna noin 6100 eaa. Se on silloin mesoliittiselta kaudelta ja on samalla vanhin Suomesta löydetty kiviveistos.
Hirvenpää on tehty vuolukivestä, jota esiintyy pääosin Itä-Suomessa. Vastaavia vuolukivestä tehtyjä veistoksia ei Satakunnasta tunneta. Mesoliittiset pallonuijat ovat olleet joskus myös vuolukivestä.
Esine on muotoiltu tikkaamalla ja sitten hiottu huolellisesti. Veistoksen hirven päänlakeen on tehty reikä varttamista varten, eli veistosta on mahdollisesti käytetty sauvana tai nuijana. Vuolukivi ei kuitenkaan kestä lyöntiä, koska se on niin pehmeää.
Hirvi on kuvattu niin luonnonmukaisesti, että mallina oli selvästi kaadettu eläin. Asiantuntijan arvion mukaan kohteena oli noin vuoden ikäinen vasa, joka oli ollut kuolleena jo muutamia päiviä. Realismista on kuitenkin poikettu silmien ja korvien kuvailussa. Silmät ovat pyöreät pallot ja korvat pyöreät korvakkeet.
Diana Hayden

Diana Hayden (s. 1. toukokuuta 1973 Hyderabad, Andhra Pradesh, Intia) on intialainen näyttelijä, malli ja vuoden 1997 Miss Maailma. Voitettuaan Miss Maailma -kilpailun, anglointialaistaustainen Hayden muutti Britanniaan opiskelemaan näyttelemistä. Hän on näytellyt muun muassa eteläafrikkalaisessa elokuvaversiossa Shakespearen "Othellosta". Hän on tehnyt paljon hyväntekeväisyystyötä.
Hayden julkaisi elokuussa 2012 kirjan "The Beautiful Truth: The Art of Grooming for Women".
Aversiivi

Aversiivi eli evitatiivi on harvinainen Australian alkuperäisasukkaiden käyttämissä kielissä esiintyvä sijamuoto, joka luokittelee substantiivin vältettäväksi tai pelonlähteeksi. Suomen kielessä sitä voidaan ilmaista kieliopillisella "välttääkseni" -rakenteella tai lausekkeella "jonkin pelossa".
Esimerkiksi Walmajarrin kielessä:
"-karrarla" pääte osoittaa siihen, että teko (karkuunjuoksu) suoritetaan niin, ettei joudu myrskyyn, "tjurtu-".
Nicole Faria

Nicole Estelle Faria (s. 9. helmikuuta 1990 Bangalore, Karnataka) on intialainen malli ja näyttelijä. Hänet kruunattiin Miss India Earthiksi Miss Intia -kilpailussa, minkä jälkeen hän voitti ensimmäisenä intialaisena Miss Earth -kilpailun vuonna 2010. Hänen kuviaan on nähty useissa lehdissä, kuten "Elle", "Cosmopolitan" ja "Vogue".
Faria teki elokuvadebyyttinsä naispääosassa hindinkielisessä elokuvassa "Yaariyan" vuonna 2014.
Ithkuil

Ithkuil (IPA-merkintänä [ɪθˈkʊ.il]) on keinokieli, joka tunnetaan merkittävästä kieliopillisesta monimutkaisuudestaan, lukuisista foneemeistaan ja ainutlaatuisesta kirjoitusjärjestelmästään. Kielen tekijä, yhdysvaltalainen John Quijada, luonnehtii kieltä filosofisen ja loogisen suunnitelmakielen risteymäksi. Quijada väittää kielen tarkoituksen olevan ilmaista avoimesti, selkeästi ja lyhyesti ihmiskognition syvempiä tasoja sekä vähätellä luonnollisissa kielissä esiintyviä epäselvyyksiä ja semanttisia epämääräisyyksiä.
Quijadan tekemässä alkuperäisessä kielioppikirjassa näkyy selvästi, että ithkuilin kielessä lause tai lauseke voidaan lausua yleensä vähemmillä leksikaalisesti erottuvilla puheen elementeillä kuin luonnollisissa kielissä. Quijada myöntää, että ithkuil on liian vaikea kieli ollakseen "luonnollisesti" kehittynyt kieleksi, mutta soveltuu silti ihmisten keskustelulle. Quijada ei itse puhu ithkuilia sujuvasti eikä kenenkään muun uskota kykenevän siihen.
Vuonna 2004 ithkuilin kielestä kirjoitettiin venäjänkielisessä tiedelehdessä Computerra.
Kielioppi.
Ithkuilin sanasto koostuu mahdollisesti peräti 3 600 eri sanajuuresta, joista vasta 900 on käännetty. Joka sanajuuri koostuu kahdesta radikaalista, joista voidaan derivoida tuhansia uusia lekseemejä ithkuilin monimutkaisten morfofonologian sääntöjen mukaan. Kielessä esiintyy myös mm. 3 sanavartaloa, 14 valenssia, 30 modaliteettia, 32 aspektia, 8 tapaluokkaa ja 81 sijamuotoa (suomen kielessä taas on vain 15 sijamuotoa). Formatiivisten sanaluokkien sanojen runkoihin voidaan lisätä peräti 153 affiksia. Ithkuilin eri sijamuotoja ovat mm. datiivi, ergatiivi, instrumentaali, genetiivi, essiivi, abessiivi, komitatiivi jne. Kielessä esiintyy myös paljon harvinaisia sijamuotoja kuten postulatiivi (viittaa hypoteettiseen substantiiviin tai tilanteeseen joka käydessä toteen aiheuttaa päälauseen kuvaamansa seurauksen, esim. "Jos sataa lunta, niin en mene ulos") sekä jopa partitiivi, joka esiintyy paitsi suomessa vain virossa, saamelaiskielissä ja harvassa muussa.
Äänneoppi.
Ithkuilin kielessä on 65 konsonanttia, 17 vokaalia ja 5 toonia. Konsonantit ovat:
Vokaaleja on ithkuilissa 17:
Diftongeja on yhteensä 24: .
Lisäksi ithkuilissa on 5 toonia eli sävelkulkua: keskimatala, laskeva, korkea, rikki (keski→matala→keskimatala) ja nouseva. Keskimatala tooni on neutraalinen.
Rakas lurjus

Rakas lurjus on Toivo Särkän ohjaama komediaelokuva vuodelta 1955. Se pohjautuu Mika Waltarin näytelmään "Rakas lurjus" (1947). Waltari kirjoitti näytelmän alkuaan tilaustyönä Joel Rinteen kolmen hengen teatteriseurueelle kesäkiertuetta varten. Elokuva toteutettiin kymmenessä työpäivässä.
Tarina alkaa, kun vannoutuneet naistenvihaajat ottavat vuokralaisen, joka paljastuu naiseksi. Jo teatteriesityksissä rooleihinsa paneutuneet näyttelijät saivat elokuvan aikalaisarvioissa kiitosta, mutta itse elokuvaa pidettiin ohuena. Myöhemmän televisioesityksen yhteydessä elokuvan kritiikissä arvioidaan, että farssia elokuvassa on ainoastaan muutamassa tahattoman koomisessa repliikissä.
Veteraanin voitto

Veteraanin voitto on Aarne Laineen ja Edvin Laineen ohjaama suomalainen mustavalkoelokuva vuodelta 1955. Elokuvan teemana on raittiuden edistäminen. 
Eläkkeellä oleva työväen urheiluliikkeen veteraani (Vilho Siivola) muistelee menneitä. Tapio Rautavaaran esittämällä työmiehellä on ongelmia alkoholin kanssa. Elokuva on tehty yhteistyössä Työväen Urheiluliiton kanssa sen 35-vuotispäivän kunniaksi.
Kriitikoilta elokuva sai vain laimeita kehuja.
ABS-CBN

ABS–CBN Corporation (tunnetaan yleisesti nimellä ABS-CBN) on filippiiniläinen mediayhtiö, jonka pääkonttori on Dilimanissa, Quezon Cityssä. ABS-CBN on perustettu Bolinao Electronics Corporation-nimisenä vuonna 1946. Se vaihtoi nimeään 1. helmikuuta 1967.
Yhtiö syntyi Alto Broadcasting Systemin ja Chronicle Broadcasting Networkin sulautuessa.
5. toukokuuta 2020 ABS-CBN sulki kaikki radio- ja televisioasemansa Filippiineillä, koska yhtiön toimilupaa ei ollut uusittu.